ઓરેઇનબર્ગથી સીધા જ મોકલવામાં આવેલા ઈન્સ્પેક્ટરોને પણ સંતુષ્ટ કરવાના હતા. ડેફનો સામાન અને મશીનોની વાત કરીએ, તો મોટાભાગનો સામાન તો હજુ રસ્તામાં જ હતો. પૂરેપૂરો સામાન લાવવા માટે ટ્રેઇનના ૨૫૦ ડબ્બાઓની જરૂર પડવાની હતી. ઓસ્કર કહેતો હતો, કે આવી ભાંગીતૂટી પરિસ્થિતિમાં ઓસ્ટબાહ્નના અધિકારીઓને ગમે તેટલા ખુશ કરવામાં આવે, તો પણ તેઓ આટલી મોટી સંખ્યામાં ડબ્બા કઈ રીતે શોધશે એ જ આશ્ચર્યની વાત હતી!